projecte-aina/catalan_government_crawling huggingface dataset:
El saló noble del Rectorat de la Universitat de Lisboa (UL) ha estat escenari aquest dilluns del primer acte dedicat a la figura de Ramon Llull que es celebraran a l'exterior aquest 2016.
L'acte, que ha comptat amb la participació del delegat del Govern a Portugal, Ramon Font, i del director de l'Institut Ramon Llull, Àlex Susanna, ha estat presidit pel vicerector de la UL, António Feijó.
La Universitat de Lisboa, la més important de Portugal, actualment té oferta docent de llengua i cultura catalanes.
Aquesta trobada forma part del programa commemoratiu de l'Any Llull, impulsat pel Departament de Cultura de la Generalitat de Catalunya, i que preveu un ampli programa d'activitats culturals (conferències, exposicions, concerts, espectacles, projectes editorials i educatius), tant a Catalunya com a l'exterior, amb l'objectiu de divulgar la vida i l'obra de Ramon Llull en tots els seus vessants.
Durant l'acte també s'han llegit, en català i en portuguès, una tria de versicles del Llibre d'amic e amat, l'obra més traduïda i coneguda de Ramon Llull.
A banda del delegat Ramon Font i del director de l'IRL, han col·laborat en els parlaments i la lectura Paulo Farmhouse Alberto, degà de la Facultat de Lletres (UL, Ayres do Nascimento, medievalista i catedràtic de la Facultat de Lletres (UL), i Luisa Costa Gomes, escriptora i autora de Vida de Ramón, una biografia novel·lada de Llull, publicada el 1991 per l'editorial Dom Quixote.
La conferència de Lisboa es el primer dels actes de l'Any Llull que se celebren a l'exterior, i continuarà amb altres activitats culturals en diverses capitals europees.
Ramon Llull (1232-1316) és una de les figures més destacades de la cultura catalana de tots els temps, per l'originalitat del seu pensament i la qualitat de la seva literatura.
La seva obra, escrita principalment en català i llatí, i probablement també en àrab, ha tingut una gran influència entre grans pensadors, des del mateix segle XIV fins als nostres dies.
Els seus llibres han estat editats i traduïts a desenes de llengües i la seva filosofia ha estat estudiada als centres acadèmics i culturals més prestigiosos del món occidental.
El conseller d'Afers Exteriors ha clos aquesta tarda la sessió inaugural del Màster Executiu en Diplomàcia i Acció Exterior.
El programa té per objectiu millorar la formació i les capacitats de les institucions catalanes en matèria d'acció exterior.
Romeva: "Les institucions catalanes han d'avançar cap a un nou model de representació a l'exterior, adaptat als reptes d'un món dinàmic, flexible i interdependent".
El conseller Romeva ha comparegut aquesta tarda davant de la Comissió d'Acció Exterior i Cooperació, Relacions Institucionals i Transparència del Parlament.
El titular d'Afers Exteriors, Relacions Institucionals i Transparència ha destacat que cal "possibilitar que Catalunya pugui fer sentir una veu pròpia al món".
Romeva ha fet èmfasi en l'aposta del Departament per la transversalitat en agrupar els àmbits de les relacions internacionals, les relacions institucionals i la transparència i govern obert.
El conseller ha fet una crida per "tornar la política a la ciutadania" i que aquesta "pugui participar en la presa de decisions".
La directora general de Relacions Institucionals i amb el Parlament, Carme García, ha inaugurat aquest matí l'exposició produïda pel Memorial Democràtic "Vencedors i vençuts" al Museu Memorial de l'Exili (MUME) a la Jonquera.
A l'acte també hi ha participat l'alcaldessa de la Jonquera, Sònia Martínez, i el director del MUME, Jordi Font.
Raül Romeva ha clos la conferència "Climate futures: the road after Paris", organitzada pel CADS i pel CIDOB al Recinte modernista de Sant Pau.
La conferència ha analitzat amb experts internacionals l'escenari global després de la Cimera del Canvi Climàtic de París.
El titular d'Exteriors ha destacat que el Projecte de Llei del canvi climàtic "és un primer pas materialitzar els compromisos adquirits".
El conseller d'Afers Exteriors, Relacions Institucionals i Transparència, Raül Romeva, ha rebut aquest matí el cònsol general dels Estats Units d'Amèrica a Barcelona, Marcos Mandojana, a la Casa dels Canonges de la Generalitat de Catalunya.
Es tracta de la primera trobada entre tots dos representants en el marc de les relacions entre el Consolat i el nou Departament d'Afers Exteriors
El mitjà europeu 'EU Observer' publica avui una entrevista de la periodista Helena Spongenberg al conseller d'Afers Exteriors, Relacions Institucionals i Transparència, Raül Romeva.
Entre d'altres qüestions, Romeva destaca que Catalunya aspira a "ser un estat i un aliat dels estats d'Europa i del món", i argumenta que el Govern vol "aportar solucions" i té "la voluntat i la intenció de contribuir al projecte europeu, sent-ne un actiu i no un problema".
El conseller d'Afers Exteriors, Relacions Institucionals i Transparència, Raül Romeva, i el director general de Cooperació al Desenvolupament, Manel Vila, s'han reunit aquest migdia amb Caddy Adzuba, activista, advocada i periodista pels drets de la dona, la infància i la llibertat de premsa a la República Democràtica del Congo.
El Govern de Catalunya, a través del Departament d'Afers Exteriors, Relacions Institucionals i Transparència, ha designat Marie Kapretz com a nova delegada a Alemanya.
Marie Kapretz ha pres possessió avui i s'incorpora de forma immediata en les seves noves tasques.
El conseller Raül Romeva ha mantingut una primera trobada amb la nova delegada per analitzar les principals prioritats d'acció i li ha desitjat sort i encerts en aquesta nova responsabilitat.
Raül Romeva ha recollit el Premi "Ambaixador de Castells", atorgat per la Revista Castells al Departament d'Afers Exteriors, Relacions Institucionals i Transparència del Govern.
El guardó reconeix el Govern "per la seva tasca de difusió dels castells més enllà del seu àmbit natural".
Romeva ha destacat que "Sense valors com el seny, la força i l'equilibri es pot descarregar un castell i sense ells tampoc no es pot construir un país".
El titular d'Afers Exteriors, Relacions Institucionals i Transparència ha presidit l'acte en memòria de les víctimes de l'Holocaust organitzat al Palau de la Generalitat.
L'acte ha inclòs una conferència de la sociòloga Marta Simó i el testimoni de Hermann Höllenreiner, supervivent de Porrajmos.
Romeva ha destacat que banalitzar l'Holocaust o el nazisme és un insult a la memòria de les seves víctimes.
El passat 21 de desembre de 2015 es va reunir la Comissió de selecció de la Convocatòria de Beques Canigó 2015 per a pràctiques professionals i/o d'estudi en Organitzacions Internacionals.
Enguany, la Convocatòria 2015 ha rebut fins a 56 sol·licituds i la Comissió de selecció ha escollit vuit candidats que rebran una beca per realitzar la seva estada professional a l'Organització de les Nacions Unides per a l'Educació, la Ciència i la Cultura (UNESCO), l'Organització Mundial de la Salut (OMS), l'Organització de les Nacions Unides per a l'Agricultura i l'Alimentació (FAO), Nacions Unides (ONU) i ONU-Dones.
Aquestes beques pretenen fomentar la realització de pràctiques d'estudi o treball en organitzacions internacionals públiques de caràcter intergovernamental i multilaterals.
La dotació econòmica consisteixen en una contribució per fer front a les despeses de viatge, allotjament i manutenció, derivades de la realització de les pràctiques d'estudi o treball d'una durada d'entre tres i nou mesos.
Amb la concessió de les Beques Canigó, la Secretaria d'Afers Exteriors i de la Unió Europea fomenta un millor coneixement pràctic sobre les polítiques i activitats en el marc de les relacions internacionals alhora que referma el seu compromís amb els principis del sistema multilateral i, particularment, de les Nacions Unides.
La Generalitat de Catalunya impulsa anualment i des de 2005 el programa de Beques Canigó i fins avui s'han concedit un total de 163 beques, amb la implicació de 43 organismes internacionals diferents.
El Consell Executiu ha nomenat aquest matí a Jordi Solé Ferrando com a responsable de la Secretaria d'Afers Exteriors i de la Unió Europea del Departament d'Afers Exteriors, Relacions Institucionals i Transparència.
Aquest nomenament a l'equip del conseller Romeva es suma als que es van dur a terme la setmana passada: Jordi Foz i Dalmau, secretari de Transparència i de Govern Obert, Marta Garsaball i Pujol, directora de Serveis, Maria Badia i Cutchet, directora general de Relacions Exteriors, Carme Garcia i Suárez, directora general de Relacions Institucionals i amb el Parlament, Manel Vila i Motlló, director general de Cooperació al Desenvolupament, i Marta Macias Quesada, directora de l'Agència Catalana de Cooperació al Desenvolupament.
Secretari d'Afers Exteriors i de la Unió Europea.
Llicenciat en Ciències Polítiques i de l'Administració per la Universitat Autònoma de Barcelona i Mestratge en Estudis europeus per la European University Viadrina Frankfurt (Oder).
És alcalde de Caldes de Montbui des de l'any 2007, i va ser diputat al Parlament de Catalunya (2012-2015) on ha estat president de la Comissió d'Acció exterior i Unió Europea i membre de la Comissió de Benestar, Família i Immigració.
Ha estat també assessor dels eurodiputats al Parlament Europeu del 2002 al 2007, i és secretari de Relacions Internacionals d'Esquerra Republicana de Catalunya.
El president de la Generalitat, Carles Puigdemont, i el conseller d'Afers Exteriors, Relacions Institucionals i Transparència, Raül Romeva, s'han reunit aquesta tarda amb el professor Muhammad Yunus, premi Nobel de la Pau 2006.
Yunus es troba a Barcelona amb motiu de l'acte de Presentació de les Accions de la Social Business City Barcelona, el 26 de gener de 2016, al Palau de la Música.
Muhammad Yunus, Premi Nobel de la Pau Nobel 2006, ha creat una iniciativa internacional amb la finalitat de difondre el concepte de social business a tot el món, també conegut com a empreses socials sense ànim de lucre.
En aquest sentit, Yunus està encapçalant un moviment social empresarial internacional, involucrant a persones, organitzacions i societats d'arreu que volen promoure l'emprenedoria social com a element clau per resoldre la pobresa i les necessitats socials.
El secretari d'Afers Exteriors i de la Unió Europea, Jordi Solé, ha participat en la inauguració de la conferència "International Migration and Current Challenges: Transforming the Debate on Human Mobility" organitzada per l'Institut de la Universitat de les Nacions Unides per a la Globalització, la Cultura i la Mobilitat (UNU-GCM) en el marc de la Xarxa de Migracions de la Universitat de les Nacions Unides en el Recinte Modernista de Sant Pau.
En l'acte també hi han intervingut Pablo Sánchez, director de Relacions Internacionals de l'Ajuntament de Barcelona i Anna Terrón, presidenta del Consell Assessor del UNU-GCM Institut.
Jordi Solé ha participat en el seu primer acte institucional com a secretari d'Afers Exteriors i de la Unió Europea després del seu nomenament el passat dimarts.
En la seva intervenció Solé ha destacat el compromís del Govern amb el multilateralisme i amb els valors i principis que emanen de les Nacions Unides.
En referència al tema central de la conferència, el secretari ha assenyalat que la gestió dels fluxos migratoris és un dels reptes més importants que ha d'afrontar la comunitat internacional: "La crisis dels refugiats que viu en aquests moments Europa és complexa i excepcional i les seves causes la configuren una varietat de factors i de situacions extremadament complexes".
En aquest sentit, Solé ha assenyalat que "és per aquest motiu que la jornada d'avui és de gran importància ja que busca tractar el tema de les migracions des d'una perspectiva transversal".
Segons el secretari, aquest enfocament "és essencial per tenir en compte tots els factors involucrats per trobar solucions sostenibles i a llarg termini al drama que estem vivint."
A més, Solé ha subratllat que per transformar el debat, tal i com suggereix el títol de la conferència, "necessitem coratge i honestedat per anar més enllà de la manifestació del problema i tractar les seves causes subjacents".
Catalunya està compromesa amb aquesta tasca i es per això s'han dut a terme diferents iniciatives en els darrers mesos, amb la voluntat de contribuir als esforços de la UE i els Estats membres involucrats en la preparació de mesures d'acollida als refugiats.
Així, el passat mes de novembre és va crear el Comitè Català d'Ajuda als Refugiats que agrupa els diferents organismes institucionals, entitats socials i d'altres institucions.
Per la seva banda, l'Agència Catalana de Cooperació al Desenvolupament que depèn de la Secretaria d'Afers Exteriors i de la UE va subvencionar 7 projectes en resposta a la crisis a Síria el 2015.
En la seva conclusió, Jordi Solé ha afirmat que "som conscients del nivell del repte i sabem que hem de donar molt més" perquè "no podem oblidar que estem parlant del drets més bàsics de milions de ciutadans, però també de la supervivència dels principis sobre els quals va ser creat l'ideal europeu."
El govern de Tailàndia ha decretat l'estat d'emergència per la COVID-19.
Aquesta situació, efectiva des del 26 de març, es podrà estendre fins a tres mesos.
Tailàndia manté connexions aèries obertes amb destinacions europees principalment a través de dues aerolínies: Thai Airways i Qatar Airways.
L'aeroport de Bangkok permet fer connexions si són inferiors a 24 hores i disposa d'un document "fit-to-fly" ("apte per volar") que garanteix el bon estat de salut.
Ara mateix la situació és incerta.
És possible que les restriccions de vols internacionals s'incrementin.
L'ambaixada espanyola a Tailàndia ha habilitat un formulari per als ciutadans espanyols que es trobin a Tailàndia, Cambodja, Laos i Myanmar i tinguin dificultats per tornar.
Us recomanem que seguiu les actualitzacions de les xarxes socials de l'ambaixada.
Les autoritats del país han allargat automàticament els visats per un període de 30 dies.
Si disposeu d'un visat d'entrada per a 30 dies, l'extensió és automàtica.
En cas que disposeu d'un altre tipus de visat, cal que sol·liciteu una extensió i que presenteu una declaració consular emesa per l'ambaixada.
La declaració s'emet electrònicament i es pot sol·licitar per correu a [EMAIL] adjuntant una còpia del passaport i de la pàgina amb el segell d'entrada al país.
Podeu trucar al telèfon d'emergències consulars de l'ambaixada d'Espanya a Tailàndia: +66 818 68 7507.
També hi podeu contactar per correu electrònic: [EMAIL]
Per a informació i actuacions impulsades per altres països de la UE i coordinades des del Servei Europeu d'Acció Exterior, també podeu contactar amb la delegació de la Unió Europea a Tailàndia:
Tots els vols internacionals previstos fins al 14 d'abril han estat anul·lats com a mesura de seguretat addicional pel coronavirus.
Per tant, per ara no es pot sortir del país.
L'estat espanyol recomana que us quedeu als hotels fins que es pugui trobar una solució.
Si necessiteu ajuda, truqueu als telèfons:
Per a informacions i actuacions impulsades per altres països de la UE i coordinades des del Servei Europeu d'Acció Exterior, podeu contactar amb la delegació de la Unió Europea a l'Índia.
El govern espanyol recomana a les persones que es troben al país que es quedin als hotels fins que se'ls pugui oferir una altra solució.
En cas que l'hotel us denegui l'estada, cal que els demaneu un allotjament alternatiu.
L'ambaixada espanyola a l'Índia col·labora amb l'Institut Cervantes de Nova Delhi en l'acollida dels turistes espanyols que es troben en una situació d'extrema necessitat.
La situació de tancament d'aeroports es pot allargar i, ara mateix, la repatriació dels espanyols que es troben al país és incerta.
L'ambaixada espanyola a Nova Delhi ha creat un registre per informar sobre vols comercials de retorn i altres qüestions d'interès.
El govern de l'Índia permet allargar els visats de forma gratuïta fins al 15 d'abril.
Es pot fer des del lloc web de l'Oficina Regional de Registre d'Estrangers (FRRO).
El govern de l'Índia ha ordenat que els aliments, medicaments i altres productes essencials continuïn disponibles durant el període de confinament.
L'estat de Goa ha decretat el confinament i el toc de queda.
Això significa que està prohibit sortir al carrer, excepte per motius de força major.
El govern del país ha habilitat telèfons especials per a les sol·licituds d'aliments (+91 94 23 89 00 66) i de medicaments (+91 78 23 02 69 71).
Austràlia manté connexions aèries obertes principalment a través de dues aerolínies: Qatar Airways (el dia 5 d'abril hi ha l'últim vol directe a l'Estat via Doha.
Es mantenen obertes les connexions amb altres capitals europees) i British Airways (Sydney-Londres).
Ara mateix la situació és incerta.
És possible que les restriccions de vols internacionals s'incrementin.
L'ambaixada espanyola a Austràlia ha creat un registre per informar sobre vols comercials de retorn i altres qüestions d'interès.
També us recomanem que seguiu les actualitzacions de les seves xarxes socials.
En aquest cas, el ministeri de l'Interior australià recomana que feu la sol·licitud per obtenir-ne un altre.
Hi ha la possibilitat que us ofereixin un visat provisional ("bridging visa") fins que es resolgui la vostra sol·licitud.
Hi ha certa flexibilitat en virtut de la situació actual.
El govern australià ha adoptat un conjunt de mesures i recomanacions que afecten els viatges.
La major part d'estats i territoris australians han restringit els desplaçaments interestatals i intraestatals.
Alemanya i altres països estan fent gestions per incloure els viatgers en trànsit de tornada al seu país d'origen aprofitant les excepcions permeses.
A hores d'ara, l'estat d'Austràlia Occidental ja aplica alguna excepció a les restriccions relacionades amb els viatges.
Les autoritats alemanyes han habilitat un espai web —al qual us podeu registrar encara que no tingueu la nacionalitat alemanya— per activar un programa de repatriació dels seus nacionals i de ciutadans d'altres estats de la Unió Europea.
De moment, però, no preveu una repatriació des d'Austràlia.
Hi ha un grup de WhatsApp amb persones de l'estat espanyol que es troben a Austràlia buscant una solució per tornar.
Les autoritats australianes han creat una pàgina web amb un resum de les recomanacions per als viatgers.
Podeu trucar als telèfons següents:
O contactar-hi a través dels correus electrònics: [EMAIL] i [EMAIL]
Per a informació i actuacions impulsades per altres països de la UE i coordinades des del Servei Europeu d'Acció Exterior, també podeu contactar amb la delegació de la Unió Europea a Austràlia.
El Centre d'Estudis de Temes Contemporanis és una unitat dedicada a l'anàlisi, el debat i la reflexió sobre temes d'actualitat.
Us ofereix la revistaidees.cat, l'agenda de pensament, el diari de les idees i diverses seccions dedicades a l'anàlisi d'alguns dels temes cabdals del món contemporani.
La revista IDEES, editada pel Centre d'Estudis de Temes Contemporanis, presenta un dossier especial per analitzar el conflicte polític amb la participació d'una cinquantena d'autores i autors.
La iniciativa, que també inclourà debats i conferències, està coordinada per Pere Almeda, Jordi Amat, César Colino, Gemma Ubasart, Ignacio Molina i Jordi Muñoz.
Quin ha sigut l'impacte de la COVID-19 a les nostres societats?
El CETC, conjuntament amb el Departament de Vicepresidència, Economia i Hisenda i el CADS, va impulsar un cicle de debats virtuals per analitzar els efectes de la crisi actual en l'economia, la societat o el mediambient.
Recupera'n els vídeos i les cròniques
El Centre d'Estudis de Temes Contemporanis ha seleccionat i resumit els informes i articles d'anàlisi més rellevants que han publicat els principals think tanks, institucions i centres de recerca internacionals sobre la pandèmia del coronavirus, les seves conseqüències i els possibles escenaris de futur.
Consulta la selecció al web de la revista IDEES.
Cada quinze dies, el CETC elabora una selecció i resum d'articles rellevants que han aparegut als principals mitjans internacionals, estatals i catalans, amb l'objectiu de reflexionar sobre diferents temes d'actualitat agrupats en sis blocs temàtics.
L'últim número ja es pot consultar.
Davant la magnitud de la crisi sanitària que vivim, el CETC ha elaborat un recull especial del Diari de les idees amb una tria i resum de les lectures imprescindibles publicades en mitjans d'arreu del món per entendre l'impacte social, econòmic, democràtic i geopolític de la COVID-19.
La revista IDEES llança un nou dossier sobre la intel·ligència artificial i els seus reptes amb la visió de més d'una vintena d'experts en la matèria.
Mireia Calafell i Núria Vergés coordinen un número plural amb la participació d'una trentena d'autores com Desirée Bela-Lobedde, Tània Verge, Fina Birulés, Siri Hustvedt, Paul B. Preciado, Brigitte Vasallo, Bel Olid, Esther Vivas o Mercè Otero.
Els primers continguts d'IDEES - Feminisme(s) ja estan disponibles.
La Secretaria de l'Acció Exterior i de la Unió Europea, el CETC i el CIDOB organitzen el 20 i 21 de novembre un seminari de dos dies que explorarà el significat del concepte de sobirania en l'Europa contemporània.
Les ponències inicials aniran a càrrec de Kalypso Nicolaïdis i Ulrike Guérot i, tot seguit, es faran dues taules rodones amb experts
Quins imaginaris i oportunitats planteja el feminisme des de la cultura?
Creadores feministes d'avui" reunirà més d'una quinzena d'artistes en una festa comissariada per Mireia Calafell i Núria Vergés, que forma part del monogràfic 47 de la revista IDEES.
La transparència, principi de referència en tots els àmbits d'actuació de les administracions públiques, és un instrument imprescindible per a enfortir el sistema democràtic, millorar la qualitat de la relació amb la ciutadania i promoure la confiança en les institucions públiques.
La transparència fomenta el retiment de comptes, permet el control sobre l'acció de Govern i l'avaluació de les polítiques públiques i afavoreix la participació i la implicació de la ciutadania en la presa de decisions.
En aquest apartat, trobareu la informació subjecta a publicitat activa d'aquest Departament d'acord amb la Llei 19/2014, de 29 de desembre, de transparència, accés a la informació pública i bon govern.
Si voleu saber-ne més, podeu consultar el Portal de Transparència de la Generalitat de Catalunya.
Relació de les subvencions i ajuts atorgats pel Departament i de les convocatòries de les unitats que en concedeixen i previsió 2019-2021.
Amb l'aprovació del Pla estratègic de subvencions 2019-2021 (RES/EXI 1.08.2019) el Departament compleix amb el mandat de la Llei general de subvencions, que disposa que els òrgans de les administracions públiques o qualsevol ens que proposi l'establiment de subvencions, amb caràcter previ, haurà de concretar en un pla estratègic de subvencions els objectius i efectes que es pretenen amb la seva aplicació, el termini per a la seva consecució, els costos previsibles i les fonts de finançament.
També és un instrument al servei del principi de la transparència recollit a l'article 15 de la Llei 19/2014, del 29 de desembre, de transparència, accés a la informació i bon govern.
Els objectius estratègics de la política de subvencions del Departament i els ens públics que hi estan vinculats, per al període 2019-2021, són:
Per altra banda podeu consultar al Registre d'ajuts i subvencions de la Generalitat de Catalunya (RAISC) la informació d'ajuts i subvencions dels departaments i de part del sector públic des del 2016.
El Pla estratègic de subvencions conté un annex amb les fitxes de les subvencions organitzades per àmbits:
Al visor del Registre d'ajuts i subvencions de la Generalitat de Catalunya (RAISC) podeu trobar la informació relativa a les concessions registrades pels departaments i les entitats del sector públic majoritari de la Generalitat de Catalunya des de l'any 2016.
Per a major informació consulteu la nota metodològica a la qual podeu accedir des de la pàgina de visor.
Relació de les subvencions ortorgades des del 2015.
Informació sobre les convocatòries de subvencions i beques del 2019.
El 9 de març de 2020 s'han aprovat les bases per a la concessió de subvencions.
Mentre el web de Diplocat no disposi de l'apartat subvencions es farà publicitat activa de les seves convocatòres enllaçant directament al DOGC.